Document ID: 31996D0191

31996D0191
L 061/31
SLUŽBENI LIST EUROPSKE UNIJE
26.02.1996.
ODLUKA VIJEĆA
od 26. veljače 1996.
o sklapanju Konvencije o zaštiti Alpa (Alpske konvencije)
(96/191/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 130.s stavak 1., u vezi s člankom 228. stavkom 2. i prvim podstavkom stavka 3.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da je Komisija sudjelovala, u ime Zajednice, u pregovorima za sklapanje Konvencije o zaštiti Alpa (Alpske konvencije); budući da je ta Konvencija potpisana u ime Zajednice 7. studenoga 1991.;
budući da je sklapanje Konvencije dio sudjelovanja Zajednice u međunarodnim aktivnostima u zaštiti okoliša preporučenima Rezolucijom Vijeća od 16. prosinca 1992. o petom programu djelovanja Europskih zajednica za okoliš;
budući da je zaštita Alpa velik izazov svim državama članicama zbog prekogranične naravi gospodarskih, društvenih i ekoloških problema alpskog područja;
budući da bi Zajednica stoga trebala odobriti navedenu Konvenciju;
budući da je za brzo stupanje te Konvencije na snagu potrebno da države članice potpisnice Konvencije što prije dovrše svoje postupke ratifikacije, prihvaćanja ili odobrenja kako bi Zajednica i te države članice mogle položiti svoje isprave o ratifikaciji, prihvaćanju ili odobrenju,
ODLUČILO JE:
Članak 1.
Ovim se u ime Europske zajednice odobrava Konvencija o zaštiti Alpa (Alpska konvencija).
Tekst Konvencije priložen je ovoj Odluci.
Članak 2.
Ovim se ovlašćuje predsjednika Vijeća da imenuje osobu (osobe) ovlaštenu (ovlaštene) u ime Zajednice za polaganje isprave o odobrenju kod depozitara, Republike Austrije, u skladu s člankom 12. Konvencije.
Sastavljeno u Bruxellesu 26. veljače 1996.

Labels: 4
19
5
20
15